[{"text_idx": "#000000", "text": "Madrido gastigas la kongreson de ILEI 2018"}, {"text_idx": "#000002", "text": "Kiel UEA kaj multaj gravaj esperanto-organizoj ILEI c\u0302iujare organizas kongreson. La kongresoj de ILEI kaj UEA preskau\u0306 c\u0302iam sekvas unu la alian kaj okazas en relative proksimaj lokoj. Por 2018, UEA elektis Lisbonon kaj ILEI la alian c\u0302efurbon de Iberio \u2013 Madrido."}, {"text_idx": "#000003", "text": "El la du kongresoj unue okazis tiu de ILEI, de la 20a g\u0302is la 28 de Julio, kaj g\u0302i logis rekordan nombron de partoprenantoj (pli ol 200) c\u0302ar samtempe kunokazis la hispana nacia kongreso."}, {"text_idx": "#000004", "text": "La partoprenantoj de la kongresoj de ILEI kaj HEF pozas por la komuna foto."}, {"text_idx": "#000005", "text": "Ni aktivuloj de Ins\u2019eo kompreneble estas personaj membroj de ILEI, kaj interesig\u0302as pri g\u0302ia agado de antau\u0306 longa tempo. Ni tamen g\u0302is nun ne havis s\u0302ancon partopreni g\u0302ian kongreson \u2013 kio estos farita post Madrido! Kaj espereble ne por la lasta fojo."}, {"text_idx": "#000006", "text": "La programo de c\u0302i tiu ILEI-kongreso estis parte dedic\u0302ita al simpozio kies temo estis la Kultura heredaj\u0302o de Esperanto. Al tiu simpozio kontribuis multaj interesaj prelegantoj. Inter la temoj au\u0306skultitaj, aparte interesis nin tiuj tus\u0302antaj interkulturan konsciigon kaj lernadon. Tiu temo estas lau\u0306 ni gravega sed ankorau\u0306 tro neglektata de la esperantistaro, kiu ofte naive kredas sin gardita de interkulturaj problemoj pro la nura fakto ke ili komunikas per la sama \u201cgenia\u201d lingvo. Tre parenca kaj interesa temo estis tiu pri reflektado de naciaj kulturoj en Esperanto."}, {"text_idx": "#000007", "text": "La kongreso de Madrido ankau\u0306 estis por ni okazo ekscii pri entuziasmiga atingo, nome la enkonduko de Esperanto inter la oficialajn studobjektojn de UNED, la hispana distanca universitato. Tiu projekto plejparte konkretig\u0302is danke al Manuel Pancorbo, profesoro de UNED kaj membro de la Hispana Esperanto-Federacio. La skipo de aktivuloj varbita en tiu projekto lanc\u0302i alvokon al homoj interesataj kaj pretaj iel kontribui por g\u0302ia sukceso. Ni tre atente sekvos la disvolvig\u0302on de la afero."}, {"text_idx": "#000008", "text": "Pri la aliaj okazaj\u0302oj de tiu kongreso, vi povas legi la oficialan komunikaj\u0302on kiun verkis Mireille Grosjean, prezidanto de ILEI."}, {"text_idx": "#000011", "text": "Bonvenon sur la pag\u0302aro de Ins\u2019eo"}]